Robin Williams

Robin McLaurin Williams (* 21. Juli 1951 in Chicago, Illinois; † 11. August 2014 bi Tiburon, Marin County, Kalifornien) weer en US-amerikaanschen Schauspeler un Komiker. Bekannt worrn is he 1978 dör de Sitcom Mork & Mindy. He hett in en grote Tall vun Kummedien un Filmdramas mitspeelt.

 Leven un Wark 
Williams is in go’e Ümstännen in Chiacago un Bloomfield Hills in de Neeg vun Detroit opwossen. Sien Mudder Laura McLaurin hett en Modelagentur grünnt un sien Vadder Robert Fitzgerald Williams harr en leiden Steed bi Ford. In de Tiet, as he op de Highschool weer leev he in Los Angeles un in Tiburon, en Vööroort vun San Francisco.

Dorna füng he op’t College en Studium vun de Politikwetenschop an, wat he aver nich toenn bröcht hett. He wessel in de Theaterklass, de he aver ok afbroken hett. He hett en Improvisatschoonsseminar beleggt un güng as Stand-Up-Comedian in de Grupp „The Comedy of San Francisco“. As de Juilliard School, een vun de ansehnsten Schauspeelscholen vun de USA, en Vörspreken in San Francisco maken de, hett he deelnahmen un weer dor opnahmen.

As he 21 Johren oolt weer, is he na New York City tagen, woneem he sik mit sien Klassenliddmaat Christopher Reeve anfrünnt hett. De beiden weern as eenzige vun jemehrn Johrgang in de högere Klass vun John Houseman opnahmen. Na dree Johren is he torüch gahn na San Francisco un is 1975 wedder as Stand-Up-Comedian in’t „Comedy Store“ optreden. 1977 hett George Schlatter em sehn, de Produzent vun de Kummedie-Show Laugh-In, un hett em för söss Folgen blangen Frank Sinatra un Bette Davis optreden laten. 1978 harr he en Gastoptritt as de Butenirdische Mork in en Folg vun de Sitcom Happy Days. De Direkter vun Paramount Pictures hett dorophen en Feernsehreeg för disse Figur utklamüstert. Dör sien Rull in Mork & Mindy (dt.: Mork vom Ork) is Williams över Nacht to’n Star worrn.

duum|Williams bi de Oscarvergaav 1990 mit de Journalistin Yola Czaderska-Hayek
1980 kreeg Williams en Grammy för de Best Comedy-Opnahm (Reality … What a Concept). Sien eerste Filmrull harr he in’t glieke Johr in Popeye, de aver keen Spood harr. Twee Johren later kreeg he go’e Kritiken mit den Film Garp. Sien Dörbrook keem 1987 mit den dramaatschen Kinofilm Good Morning Vietnam, för den he för hoge Filmpriesen nomineert weer. Wietere grote Filmen, in de Williams mitspeelt hett, weern ünner annern Dead Poets Society (1989), Awakenings (1990) oder The Fisher King (1991). Dör disse Filmen kreeg  he den Roop, dat he en goot Geföhl för dramaatsche Rullen harr.

Vun 1991 an hett he in en Reeg vun Kinner- un Jöögdfilmen mitspeelt, so as Hook (1991) oder Flubber (1997). Groten Spood harr he in de 1990er Johren ok mit Mrs. Doubtfire (1993), Jumanji (1995), The Birdcage (1996) oder Good Will Hunting (1997), för den he mit en Oscar uttekent weer.

Na 2000 geev Williams sik Möh, sien Image to ännern un speel dorophen en Tiet lang Psychopathen un slechte Figuren. Ok sien Schauspeel af vun de Lienwand is vun de Kritikers goot opnahmen worrn. 2006 harr he de Hööftrull in RV: Runaway Vacation, mit den he torüch na’n Kinnerfilm keem. 2013 hett he wedder en faste Rull in en Feernsehreeg för de Sitcom The Crazy Ones övernahmen. Man, de Reeg lööp nich goot un weer vun’n Senner CBS in’n Mai 2014 na blots een Staffel wedder afsett. Blangen de Schauspeleree hett he ok as Spreker för Trickfilmen arbeit.

 Privatleven 
1978 hett Williams sien eerste Fro Valerie Velardi heiraat, mit de he 1983 en Söhn kregen hett. In’t Johr 1989 hett he den sien Kinnermaagd Marsha Garces heiraat. Mit ehr harr he twee Kinner. In’t Fröhjohr 2008 hett Garces sik aver vun em scheden laten. Sien drüdde Fro Susan Schneider hett Williams in’n Oktober 2011 heiraat.

He hett geern Fohrrad föhrt un hett faken ok de Tour de France besöcht. As Kind hett he sien egen Vertellen na Tinnsoldaten sammeltElaine Lipworth: Schauspieler Robin Williams: Funny man, happy. Frankfurter Allgemeine Sonntagszeitung, 3. Dezember 2011. Över de United Service Organizations is he butendem regelmatig vör US-amerikaansche Truppen optreden.

William hett ünner Depresschonen ledenSprecherin von Robin Williams bestätigt Depressionen. dpa-Artikel op FAZ.net vun’n 12. August 2014, weer Alkoholiker un hett tietwies Kokain nahmenAlkohol und Kokain: US-Schauspieler Robin Williams in Therapieklinik. Spiegel Online vun’n 2. Juli 2014. Man, siet sien Fründ John Belushi 1982 an Drogen doodbleven is, gell he as abstinent – noch vör de Geborrt vun sien öllsten Söhn
Andreas Borcholte: Zum Tode von Robin Williams: Lachen am Abgrund. Spiegel Online vun’n 12. August 2014. In’n Sommer 2006 harr he en Trüchfall, güng aver gliek dorop wedder na en Afwennkur. In’n Harvst 2006 hett he sien Arbeit wedder opnahmen. Mit sien Sucht güng he apen üm un hett to’n Bispeel ok in de britischen Late-Night-Talkshow Parkinson doröver snackt.

An’n 11. August 2014 is Williams dood in sien Wahnung in Tiburon, Kalifornien opfunnen worrnSelbstmord vermutet: Hollywood-Schauspieler Robin Williams ist tot. Bericht op Welt.de, 12. August 2014, afropen an’n 12. August 2014.. Henwiesen düden op SülvstmoordInvestigation into Death of Actor Robin Williams. Press Release. Marin County Sheriff’s Office Coroner Division. In: marinsheriff.org, 11. August 2014, afropen an’n 12. August 2014 (pdf; 46 kB)..

 Filmografie (Utwahl) 
 Johr Titel Synchroonsnacker 1977 Can I Do It ’Till I Need Glasses?   1980 Popeyedt.: Popeye, der Seemann mit dem harten Schlag Wolfgang Pampel 1978-82 Mork & Mindydt.: Mork vom Ork Peter Ehret (1. Synchro)Andreas Lachnit (2. Synchro) 1982 The World According to Garpdt.: Garp und wie er die Welt sah Wolfgang Condrus 1983 The Survivorsdt.: Die Überlebenskünstler Engelbert von Nordhausen 1984 Moscow on the Hudsondt.: Moskau in New York Jürgen Kluckert 1986 The Best of Timesdt.: Rocket Man – Der Beste aller Zeiten Reinhard Glemnitz 1986 Seize the Daydt.: Das Geschäft des Lebens Peer Augustinski 1987 Good Morning, Vietnam Peer Augustinski 1989 Dead Poets Societydt.: Der Club der toten Dichter Peer Augustinski 1990 Cadillac Man Peer Augustinski 1990 Awakeningsdt.: Zeit des Erwachens Peer Augustinski 1991 Hook Peer Augustinski 1991 The Fisher Kingdt.: König der Fischer Peer Augustinski 1992 Aladdin Jürgen Kluckert 1992 Toys Peer Augustinski 1993 Mrs. Doubtfiredt.: Mrs. Doubtfire – Das stachelige Kindermädchen Peer Augustinski 1994 Being Humandt.: Wer hat meine Familie geklaut? Peer Augustinski 1995 Jumanji Peer Augustinski 1996 The Birdcagedt.: The Birdcage – Ein Paradies für schrille Vögel Peer Augustinski 1996 Jack Peer Augustinski 1997 Father’s Daydt.: Ein Vater zuviel Peer Augustinski 1997 Flubber Peer Augustinski 1997 Good Will Hunting Peer Augustinski 1998 What Dreams May Comedt.: Hinter dem Horizont Peer Augustinski 1998 Patch Adams Peer Augustinski 1999 Jakob the Liardt.: Jakob der Lügner Peer Augustinski 1999 Bicentennial Mandt.: Der 200 Jahre Mann Peer Augustinski 2002 One Hour Photo Peer Augustinski 2002 Death to Smoochydt.: Tötet Smoochy Peer Augustinski 2004 The Final Cut Peer Augustinski 2005 The Big Whitedt.: The Big White – Immer Ärger mit Raymond Bodo Wolf 2006 The Night Listenerdt.: The Night Listener – Der nächtliche Lauscher Bodo Wolf 2006 RVdt.: Die Chaoscamper Lutz Mackensy 2006 Man of the Year Kai Wulff (1. Synchro)Bodo Wolf (2. Synchro) 2006 Night at the Museumdt.: Nachts im Museum Bodo Wolf 2007 License to Weddt.: Lizenz zum Heiraten Bodo Wolf 2009 Night at the Museum: Battle of the Smithsoniandt.: Nachts im Museum 2 Peer Augustinski 2009 Old Dogsdt.: Old Dogs – Daddy oder Deal Bodo Wolf 2011 Happy Feet Twodt.: Happy Feet 2 Ben BeckerRick Kavanian 2013 The Face of Love Bodo Wolf 2013-14 The Crazy Ones, Feernsehreeg Bodo Wolf

 Utteken 
Robin Williams weer en utermatig spoodrieken Schauspeler. För sien Warken weer he mehr as 120 mol för Filmpriesen vörslahn un mit 55 dorvun uttekent, as ünner annern mit:
 1979: den Golden Globe in de Kategorie Best Serien-Hööftdorsteller – Kummedie oder Musical för Mork & Mindy
 1988: den Oscar in de Kategorie Best Nevendorsteller för Good Will Hunting
 1988: den Golden Globe in de Kategorie Best Hööftdorsteller – Kummedie oder Musical för Good Morning, Vietnam
 1990: sien Steern op’n Walk of Fame
 1992: den Golden Globe in de Kategorie Best Hööftdorsteller – Kummedie oder Musical för The Fisher King
 1993: den Saturn-Pries in de Kategorie Best Nevendorsteller för Aladdin
 1994: den Golden Globe in de Kategorie Best Hööftdorsteller – Kummedie oder Musical för Mrs. Doubtfire
 2003: den Chainsaw Award in de Kategorie Best Dorsteller för One Hour Photo
 2003: den Saturn-Pries in de Kategorie Best Hööftdorsteller för One Hour Photo
 2005: den Cecil B. DeMille Award 
 2007: den Peter J. Owens Award

Butendem is na em (12820) Robinwilliams, en Asteroid ut’n Hööftgördel, nöömt worrn.

 Literatur 
 Meinolf Zurhorst: Robin Williams. Der ernsthafte Komödiant. Heyne-Filmbibliothek (Band 208). Heyne, München 1994, 214 S., ISBN 3-453-08122-6.
 Nick Young: Robin Williams. Hollywoodstar mit Herz. Ein Cinema-Buch. Lübbe, Bergisch Gladbach 1992, 225 S., ISBN 3-404-61243-4.

 Borns 

 Weblenken 

 Literatur vun un över Robin Williams in’n Kataloog vun de Düütschen Natschonalbökeree

Kategorie:Schauspeler
Kategorie:Börger von de USA
Kategorie:Mann
Kategorie:Boren 1951
Kategorie:Storven 2014